এছাড়াও হরতালের সমর্থনে জামায়াত-শিবির কৌশলে শহরের প্রধান সড়কে মিছিল করলেও পুলিশের বাধাঁর মুখে বিএনপি কোন মিছিল বের করতে পারেনি।  আটককৃতরা হলো সদর উপজেলার খুরুস্কুল ইউনিয়নের কাওয়ার পড়া এলাকার সুলতান আহম্মদের পুত্র আবুল কালাম (২৮), চট্রগ্রাম মিরসরাই এলাকার মো:জাফর উল্লাহর পুত্র দিদারুল আলম (৩০) ও টেকনাফ সেন্টমার্টিনের ঘোনারপাড়া এলাকার হোসেন আহমেদেও পুত্র মো: জোবায়ের(২৬)।বাকী  দুজনের নাম পাওয়া যায়নি।  প্রত্যদর্শী ও পুলিশ সূত্রে জানা যায়, ৬ ও ৭ জুলাই হরতালের সর্মথনে কক্সবাজার জেলা জামায়াত উদ্যোগে আজ মঙ্গলবার দুপুর ২টায় কক্সবাজার শহরে লালদীঘির পাড় মসজিদ থেকে এক বিােভ মিছিল বের করা হয়। মিছিলটি বাজারঘাটাস্থ নিউ মার্কেটের সামনে গিয়ে শেষ হয়। এ সময় খবর পেয়ে কক্সবাজার সদর থানার ওসি মোহাম্মদ শাহজাহান এর নেতৃত্বে পুলিশ নিউমার্কেটের সামনে পৌছার আগেই মিছিল শেষ হয়ে যায়। পরে পুলিশ নিউ মার্কেট ও জামায়াত কার্যালয়ের সামনে গিয়ে সমাবেত লোকজনকে লাঠিচার্জ করে। এ সময় পুলিশ পথচারীসহ জামায়াতের ৫  কর্মীকে আটক করে।  অপরদিকে দুপুর ২ টা থেকে কক্সবাজার শহরে পুলিশের বিশেষ দল টহল শুরু করে। একই সময় বিপুল সংখ্যক পুলিশ শহরের শহীদ সরণী কক্সবাজার জেলা বিএনপির কার্যালয় ও হাসপাতাল সড়কস্থ জামায়াতের কার্যালয় অবরুদ্ধ করে রাখে। সন্ধ্যা ৬ টা পর্যন্ত নেতাকর্মীরা দলীয় কার্যালয়ে থাকলেও পুলিশের বাধাঁর মুখে হরতালের সমর্থনে মিছিল বের করতে না পেরে সন্ধ্যার পরে কার্যালয় ত্যাগ করে।  কক্সবাজার সদর থানার ওসি মোহাম্মদ শাহজাহান জানিয়েছেন, নৈরাজ্য সৃষ্টির চেষ্টাকালে জামায়াতের ৫ কর্মীকে আটক করা হয়। ৪৮ ঘন্টার হরতালকে সামনে  পুলিশ কঠোর অবস্থানে রয়েছে।